kardosdrur/scandi-wiki huggingface dataset:
Vågsøy

Vågsøy er en tidligere kommune i den nordvestlige del af Vestland fylke, syd for Stad-halvøen i Norge.
Det er også navnet på den største ø i kommunen. Kommunecenteret er Måløy (bystatus 1997). Rådhuset ”Heradsheim” blev byggeet allerede i 1915. Ved kommunereformen i Norge 2020 blev Vågsøy lagt sammen med Flora til den nye kommune Kinn.

Kommunen grænser til Selje i nord, Vanylven og Eid i øst og Bremanger i syd (over fjorden).

Kommunikation 
Byen ligger ved Ulvesundet og er forbundet med fastlandet med Måløybroen. 

Hurtigruten har fast anløb på Måløy. Der er hurtigbådsforbindelse nordover til Selje og sydover til Florø og Bergen.

Erhvervsliv 
Hovederhvervet er fiskeri, fiskeopdræt og skibsværft. Det er mere end 1.000 arbejdspladser inden for fiskerierhverv på havet og i land, og øen har et af Norges mest moderne fiskeindustrianlæg. Kommunen er Norges største fiskerikommune målt på kvantum (350.000 tons (2002)).

Dagens kommune 
Da formandskabslovene blev indført i 1837, var Vågsøy og Selje én kommune. Selje var både kirkested og administrationscenter.

I 1900 blev Vågsøy skilt ud som selvstændigt kirkesogn, og 1. januar 1910 blev også kommunegrænserne lagt om. Der blev oprettet to ny kommuner: Syd- og Nord-Vågsøy. Måløy blev administrationscenter for Syd-Vågsøy, Raudeberg i Nord-Vågsøy. 

Den 1. januar 1964 blev de to kommunen slået sammen, kommunegrænserne blev justeret lidt, og Måløy blev fælles administrationscenter. Bygderne Sørpollen, Osmundsvåg og Silda i nord er nu en del Vågsøy. I syd er øerne Husevågøy og Gangsøy i Fåfjorden lagt til kommunen. I øst blev Bryggja og Maurstad del af Vågsøy, da Davik kommune forsvandt.

Tusenårssted 
Kommunens tusenårssted er Moldøen. Moldøen ligger under Måløybroen og var tidligere en ø, men har nu fastlandsforbindelse med en mole.

Seværdigheder 
 Refviksanden
 Kannesteinen
 Hendanes Fyr
 Kråkenes Fyr
 Skongsnes Fyr
 Skongshellaren
 Ulvesund Fyr
 Vågsberget

 Måløy var hovedhavn for The Tall Ships' Races 2008.

Eksterne henvisninger 

 Om Vågsøy  på vivest.no

Tidligere kommuner i Norge
Vestlands geografi
Kommuner i det tidligere Sogn og Fjordane fylke
AFR

AFR - i sandhed en utrolig løgn (forkortelse for Anders Fogh Rasmussen) er et dansk satirisk drama fra 2007, instrueret af Morten Hartz Kaplers, som også selv medvirker i filmen. AFR er produceret af Zentropa-produceren Meta Louise Foldager.

Genremæssigt er filmen en såkaldt mockumentary – en drillende dokumentar, der selv om store dele af den er fiktion fremstilles med et dokumentarisk tilsnit.

Filmen havde allerede inden sin premiere afstedkommet heftig debat, idet den er baseret på dels manipulerede originale tv-klip, dels fiktive sekvenser. Dermed ligner AFR den kontroversielle britiske film Death of a President, hvor USAs præsident George W. Bush bliver myrdet.

Handlingen udspiller sig omkring statsminister Anders Fogh Rasmussen (Anders Fogh Rasmussen) og hans hemmelige elsker Emil (Morten Hartz Kaplers). Blandt de ægte klip er et klip med Pia Kjærsgaard, som udtaler, "[...]og så var han jo bøsse, det var kendt for enhver". Pia Kjærsgaard tager afstand fra brug af klippet som stammer fra en udtalelse om mordet på den homoseksuelle hollandske politiker Pim Fortuyn i 2002. Flere andre virkelige politikere medvirker.

Filmen blev i januar 2007 vist på den internationale filmfestival i Rotterdam, hvor den som en af 15 film var udvalgt til festivalens konkurrenceprogram, der kun består af nye instruktørers første eller anden film. AFR vandt Tiger-prisen, der udover æren består af 10.000 euro samt sikkerhed for, at filmen vises på nationalt hollandsk tv. I 2008 var filmen nomineret til Bodilprisen for bedste danske film.

Filmen havde premiere i de danske biografer 20. april 2007.

Plot 

Filmen starter med at statsministeren bliver myrdet i sin bil på vej fra sit hjem til et vigtigt møde. Statsministerens mandlige elsker bliver eftersøgt for mordet og dør nogle dage efter under en voldsom anholdelse på en jernbanestation. Filmen er en lang række interviews med forskellige personer, der enten kendte statsministeren eller Emil. Man får en gennemgang af Anders Fogh Rasmussens karriere fra hans spejder ungdom til han blev skatteminister, der må gå af i utide og til han som statsminister blev angrebet med rød maling. Tilsvarende får man en gennemgang af BZ-historien og Emils deltagelse i den. Til sidst i filmen bliver det klart at statsministeren var i gang med at planlægge at øge ulandsbistanden til 5 % af bruttonationalproduktet og derfor havde fået mange fjender. Den plan blev stoppet da statsministeren dør og der er derfor mistanke om at statsministeren ikke blev myrdet af Emil og at Emil blev likvideret.

Eksterne henvisninger 
 Anmeldelse af filmen på Film Festival Rotterdams hjemmeside 
 Fogh myrdet i ny satirisk film, Politiken, 2. februar 2007 
 AFR trailer 
 

Dramafilm fra Danmark
Danske film fra 2007
Seertal

Seertal er målinger af tv-forbrug. Tallene bruges bl.a. af tv-stationerne til at bedømme populariteten af deres programmer samt i forbindelse med prissætning og afregning af reklamer.

I Danmark foretages seertalsmålinger af TNS Gallup som stikprøver vha. tv-metre. 2200 personer fordelt på 1000 husstande er udstyret med et apparat, der sluttes til deres fjernsyn, og som registrerer, hvilke kanaler der ses hvornår. Husstandens beboere og gæster trykker sig ind som seere vha. apparatets fjernbetjening. De danske tv-meter-baserede seertalsmålinger startede i 1992. Før dette skete målingerne vha. interviews.

Seertallene er meget mere detaljerede end de top 10-lister og lign., der jævnligt offentliggøres i dagspressen. Seertallene er ikke begrænset til at tælle seere for hele programmer, men tillader tv-stationerne at følge antallet minut for minut, herunder ændringerne under reklameafbrydelser og mellem programmerne. Seertallene fortæller desuden, hvilke befolkningsgrupper der følger hvilke programmer, hvilket også er interessant, hvis man skal vise reklamer, der f.eks. særligt henvender sig til kvinder mellem 21 og 50 år.

Rating og share 
Et nøgletal er rating, der angiver antallet af seere på en given kanal på et givet tidspunkt. Hvis et program har en rating på 1,1 million, vil det altså sige, at det anslået er set af 1,1 million personer. Et andet nøgletal er share, der angiver en given kanals procentandel af det samlede antal seere på et givet tidspunkt. At en kanal på et givet tidspunkt har en share på 20, betyder, at 20% af de seere, der har tændt for fjernsynet på det tidspunkt, har stillet ind på den givne kanal. Man taler også om kommerciel share, hvorved man kun betragter reklamefinansierede kanaler, dvs. ikke f.eks. DR1 og DR2 samt betalingskanaler som TV 2 Film og Canal+. Endelig taler man om en kanals dækning, dvs. det totale antal personer, der på et eller andet tidspunkt har set en given kanal hen over et tidsrum, f.eks. uge.

Det højeste seertal målt i Danmark er ved den første genudsendelse af Matador i 1985, hvor et enkelt afsnit opnåede 3.641.000 seere. Dette tal skal ses i lyset af, at DR dengang havde monopol på at sende tv i Danmark. Men selvom udbuddet af tv-kanaler i dag er meget større, kan et enkelt program stadig formå “at lægge gaderne øde”. I 2004 opnåede afsnit 10 af Krøniken at have 2.717.000 seere, hvilket er det højeste seertal målt siden tv-meter-systemets indførelse i 1992.

Ekstern henvisning 
TNS Gallups ugentlige seertalsrapport

Kilder 
 Anne Larsen. “Krøniken slår ikke alle rekorder” . timecodes.dk. 2003.
 “'Krøniken' slog sin egen rekord” . TV-Afdelingen. 2004.

Tv
Office of Strategic Services

Office of Strategic Services (OSS) er 2. verdenskrigsforløberen for den amerikanske efterretningstjeneste CIA.

USA under 2. verdenskrig
USA's efterretningstjenester
Odessa (flertydig)

Odessa kan henvise til flere artikler:

 Odessa – en ukrainsk havneby ved Sortehavet.
 ODESSA – en nazistisk organisation oprettet af SS-officerer ved 2. verdenskrigs slutning.
 Odessa, Texas – en by i Texas i USA.
Egon Møller-Nielsen

Egon Møller-Nielsen (født 9. maj 1915 i København, død 25. september 1959 i Stockholm) var en dansk-svensk arkitekt og billedhugger.

Galleri

Eksterne henvisninger 

 

Kunstnere fra Sverige
Kunstnere fra Danmark
Billedhuggere fra Danmark
Personer fra København
Absolute Music 4

Absolute Music 4 er en kompilation i serien Absolute Music udgivet den 11. november 1993. Albummet var det mest solgte album i Danmark i 1993 med over 200.000 solgte stk. Cd-versionen indeholder 18 sange, mens bånd- og vinyl-versionen indeholder 24 sange. Nogle af sangene udkom senere på The Best Of Absolute Music 4-5-6.

Sangliste (CD)

Sangliste (BÅND/VINYL)

Bånd 1/Vinyl 1 
 Freddie Mercury – "Living On My Own"
 Pet Shop Boys – "Go West"
 4 Non Blondes – "What's Up?"
 UB40 – "(I Can't Help) Falling In Love With You"
 Maggie Reilly – "Follow The Midnight Sun"
 Kim Appleby – "Light Of The World"
 Frankie Goes to Hollywood – "Relax"
 Andrew Strong – "Ain't Nothin' You Can Do"
 Meat Loaf – "I'd Do Anything For Love (But I Won't Do That)"
 Mr. Big – "Wild World"
 Duran Duran – "Come Undone"
 Taylor Dayne – "Can't Get Enough Of Your Love"

Bånd 2/Vinyl 2 
 Peaches & Bobo – "A Place To Turn"
 Take That – "Pray"
 Tina Turner – "Disco Inferno"
 David Crosby & Phil Collins – "Hero"
 Maria McKee – "I'm Gonna Soothe You"
 Peter Gabriel – "Kiss That Frog"
 Bonnie Tyler – "Sally Comes Around"
 The Sandmen – "Don't Let Me Down"
 Debbie Harry – "I Can See Clearly"
 Soul II Soul – "Wish"
 Rick Astley – "The Ones You Love"
 Mark Cohn – "Walk Through The World"

Absolute Music 04
Album fra 1993
Absolute Music 5

Absolute Music 5 er en kompilation i serien Absolute Music udgivet den 25. maj 1994. Nogle af sangene udkom senere på The Best Of Absolute Music 4-5-6.

Sangliste (CD) 
Sporlisten til Absolute Music 5.

Referencer 

Absolute Music 05
Album fra 1994
Absolute Music 12

Absolute Music 12 er en kompilation i serien Absolute Music udgivet den 31. juli 1996. Nogle af sangene udkom senere på The Best Of Absolute Music 10-11-12.

Spor 
 Sting – "Let Your Soul Be Your Pilot"
 Eros Ramazzotti – "Più Bella Cosa"
 Fool's Garden – "Lemon Tree"
 Take That – "How Deep Is Your Love"
 Joan Osborne – "One Of Us"
 Tina Turner – "Whatever You Want"
 Robert Miles – "Fable"
 Lis Sørensen – "Held Og Lykke"
 George Michael – "Jesus To A Child"
 Mike Flowers Pops – "Wonderwall"
 Cher – "One By One"
 Papkasseshow – "Kender Du Det? (Mona Mona)"
 Simply Red – "We're In This Together"
 Lars H.U.G. – "Waterfall"
 Backstreet Boys – "I'll Never Break Your Heart"
 Robyn – "Do You Know (What It Takes)"
 Gina G – "Ooh Aah... Just A Little Bit"
 Landsholdet & Big Fat Snake – "Big Boys In Red And White"

12
Album fra 1996
Absolute Music 23

Absolute Music 23 er en kompilation i serien Absolute Music udgivet 12. maj 2000.

Spor 
 Bomfunk MC's – "Freestyler"
 DJ Aligator Project – "The Whistle Song"
 Melanie C feat. Lisa "Left Eye" Lopes – "Never Be The Same Again"
 French Affair – "My Heart Goes Boom (La di da da)"
 Aqua – "Cartoon Heroes"
 All Saints – "Pure Shores"
 Vengaboys – "Shalala Lala"
 Hampenberg – "Grab That Thing"
 Artful Dodger & Romina Johnson – "Movin' Too Fast"
 Lady Violet – "Inside To Outside"
 Blacknuss feat. Nai-Jee-Ria – "Thinking Of You"
 Christina Aguilera – "Genie In A Bottle"
 The Bloodhound Gang – "The Bad Touch"
 Tom Jones & Mousse T. – "Sex Bomb"
 Boel & Hall – "Chance Of A Lifetime"
 Boyzone – "Every Day I Love You"
 R. Kelly – "If I Could Turn Back The Hands Of Time"
 Backstreet Boys – "Show Me The Meaning Of Being Lonely"

23
Album fra 2000
Maglebjerg

Maglebjerg er en 91 m høj bakke i Rude Skov umiddelbart øst for Ebberødgård; toppen er således Nordsjællands højeste punkt.

Postament 
Midt på toppen står et postament, brugt til opmåling af Danmark sammen med ca. 330 andre postamenter spredt ud over hele landet og placeret på høje punkter. Postamentet på Maglebjerg er af granit og opsat i 1892. Postamentet er mærket med GS (General Staben 1842 - 1928) og har løbenummer 427.

Noter 

Bakker i Danmark
Rudersdal Kommunes geografi
Maglebjerg (flertydig)

Maglebjerg kan betegne:

 Maglebjerg – Nordsjællands højeste bakke
 Maglebjerg (Højby Sogn) – et areal i Højby Sogn, Odsherred Kommune
 Maglebjerg (Ugerløse Sogn) – en bebyggelse i Ugerløse Sogn, Holbæk Kommune
 Maglebjerg (Holbæk Kommune) – en bebyggelse i Kundby Sogn og Svinninge Sogn – Holbæk Kommune
 Maglebjerg (Næstved Kommune) - en bakke i Næstved Kommune, byen Fensmark ligger på toppen af denne bakke. Højeste punkt er lige over 72 meter.
 Maglebjerg – Beskyttet familienavn
Post Office

De såkaldte "Post Office" frimærker er de to første frimærker udgivet på Mauritius i 1847 som resultat af en reform i det britiske postvæsen, der fandt sted i England i 1840. (Mauritius var på dette tidspunkt en del af det Britiske Imperium).
Joseph Osmond Barnard (som også var urmager) blev valgt som gravør til opgaven og fremstillede 500 eksemplarer af hvert frimærke med teksten Post Office som blev solgt "på få dage". 
"POST OFFICE" frimærker eller "Blue Penny, 2 Pence" og "Red Penny, 1 Penny". (27 eksemplarer kendt i verden) er i dag de dyreste og sjældneste frimærker. To af dem (samlet på 1 konvolut, "The Mauritius Bordeaux Cover") er blevet solgt i 1993 for fem millioner US$ hos David Feldman SA i Schweiz.
De to eksemplarer kan blandt andet ses i Postmuseum i Stockholm.

Litteratur 
 Blue Mauritius, 2006. Af Helen Morgan
 Les Timbres de Maurice depuis leur origine jusqu'à nos jours, 1878, 147 sider, af J.B Moens, i samarbejde med Major Edward Benjamin Evans, Council conseil Member RPSL (Royal Philatelic Society London) og medlem af Expert Committee, og Frederick Adolphus Philbrick grundlægger af RPSL (Royal Philatelic Society London og President 1878-1892).

Eksterne henvisninger 
 Postmuseum i STO
 David Feldman World Records
 Blue Mauritius, Helen Morgans Web Site

Filateli
Mauritius
Solist

En solist er den person der klart er i centrum ved en musikalsk begivenhed.

Inden for klassisk musik er der ofte tale om en koncert skrevet for et solistinstrument og orkester, hvor solisten har den dominerende melodiske stemme det meste af stykket og akkompagneres af eksempelvis et symfoniorkester. Der kan også være tale om et koncertprogram, hvor der er flere forskellige solister, som enten spiller/synger alene eller akkompagneres af fx et klaver eller en lille gruppe instrumenter.

Musik
Walter Runeberg

Walter Magnus Runeberg (29. december 1838 – 23. december 1920) var tredje søn af Finlands nationalskjald Johan Ludvig Runeberg. Han blev født i Borgå, året efter at familien var flyttet hertil fra Helsinki. Han var opkaldt efter Walter Scott, som Runeberg beundrede meget. Efter en lidet succesrig skolegang og bestået studentereksamen helligede han sig til sidst billedhuggerkunsten, som var hans store interesse. Han begyndte sin kunstneriske uddannelse i Helsinki, hvor han fik undervisning af Carl Eneas Sjöstrand. Herefter fulgte studier ved Finska konstföreningens tegneskole i Åbo. 

I efteråret 1858 rejste han til København for at uddanne sig ved Kunstakademiet under Thorvaldsen-eleven Herman Wilhelm Bissens ledelse. Dér tilegnede Walter Runeberg sig en klassisk kunstopfattelse. Efter fire år i København flyttede han til Rom, den klassiske kunsts højsæde. Dér arbejdede han med undtagelse af et par års afbrud helt til 1876. Hans værker med klassiske motiver fra Rom-tiden er talrige. Bl.a. kan nævnes Kentauren Kiron lærer Akilleus at kaste spyd 1863, Den drukne Silenos støttet af to satyrer 1865, Psyke med zephyrerne 1872 og Psyke med lampen og dolken 1876. 

I efteråret 1876 flyttede Runeberg med familie til Paris, hvor han boede i sytten år. Nu udvikledes hans kunst i en mere realistisk retning, selv om han aldrig blev en egentlig realist. Han forlangte altid, at kunsten skulle være opløftende og smuk. Størstedelen af hans tid i Paris var optaget af arbejdet med statuen af hans far, som afsløredes i Helsinki 1885 og i fødebyen Borgå samme år; statuen af Per Brahe, som blev afsløret i Åbo 1888 og i mindre format i Brahestad – og tsar Alexander 2. af Ruslands monument, som afsløredes på Seanatstorget i Helsinki 1894. Han lavede også mange portrætbuster af kendte kulturpersoner i Norden. 

I årene 1893-96 boede Walter Runeberg i København og flyttede derefter til Helsinki. Han havde da boet lige ved fyrre år i udlandet. Han døde den 23. december 1920 og var da én af Nordens førende billedhuggere.

Litteratur 
 Nyström, Lars (2006). Walter Runeberg – vår första stora bildhuggare, Borgå

Eksterne henvisninger 

 

Billedhuggere fra Finland
Finlandssvenskere
Dynamik (musik)

I musik betegner dynamik anvisninger angående styrke i udførelsen af et musikværk. Betegnelsen dækker over crescendo/decrescendo samt piano/forte og forskellige gradbøjninger af disse. Dynamik kan også bruges til at betegne forskelle mellem de kraftigste og svageste passager på en musikindspilning.

Musikteori
Managementrådgiverne

Managementrådgiverne (tidligere Dansk Management Råd, DMR) er en brancheforening i DI - Dansk Industri, som repræsenterer managementkonsulent-branchen i Danmark. Ved en årlig generalforsamling vælges Managementrådgivernes bestyrelse blandt medlemmerne. 
Managementrådgiverne ledes af branchedirektør Henriette Søltoft.
Bestyrelsesformand for Managementrådgiverne er Søren Nielsen.

Managementrådgivernes formål

 Skabe gode rammevilkår for branchen
 Synliggøre den værdiskabelse, som professionelle managementkonsulenter tilfører den private og den offentlige sektor
 Styrke og udvikle branchens placering og omdømme i samfundet.

Eksterne henvisninger 
 Managementrådgivernes hjemmeside

Brancheforeninger i Danmark
Foreninger fra Danmark
Managementfirmaer
Nygaards Mølle

Nygaards Mølle, en vandmølle, beliggende ved Kvissel, ca. 10 km vest for Frederikshavn.

Den første mølle blev bygget i 1825, og i 1874 blev der givet opstemningsret, hvilket bevirkede at vandkraften kunne udnyttes bedre end tidligere, idet man fik et fald på 2,2 meter.

Der var to store vandhjul, henholdsvis til kornmaling, bageri, smedje og stampeværk.

Omkring 1906 blev vandhjulene udskiftet med en Mahler-vandturbine med større effektivitet til følge. Man var således i stand til at forsyne Kvissel-by og omliggende gårde med jævnstrøm.

I dag, 2007, leverer en Francis-turbine, installeret omkring 1935, strøm til møllens elforsyning, medens overskydende strøm leveres til Energi Nord.

Eksterne henvisninger
Møllearkivet, Nygaards Mølle

Bygninger, konstruktioner og anlæg i Frederikshavn Kommune
Vandmøller i Danmark
Lerchenfeld

Lerchenfeld er en lille hovedgård, som er dannet i 1787 af Georg Flemming Lerche til Lerchenborg Gods. Gården ligger i Vor Frue Sogn (Kalundborg Kommune), Kalundborg Kommune. Hovedbygningen er opført i 1915

Lerchenfeld Gods er på 343,1 hektar

Ejere af Lerchenfeld 
(1787-1792) Georg Flemming Lerche
(1792-1800) Adolph Christian Windersleff
(1800-1805) Friderich Christian Agre / Ole Rasmussen
(1805-1809) Hans Henrich Freiesleben
(1809-1811) Niels Giersing / Peter Rudolph Wilhelm Mariboe
(1811-1845) Christian Rothe
(1845-1846) Carl Rothe
(1846-1847) Christian von Barner
(1847-1854) Søren Larsen
(1854-1914) Emil Holm
(1914-1919) August Bang
(1919-1928) Ove Frederik Gustav Rostgaard von der Maase
(1928-1946) Anton Peter Poulsen
(1946-1970) E.M. Clausen
(1970- ?  ) Johan Clausen
( ?  -1998) Lars Beckvard
(1998-) Jens Holm / Søren Holm

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Etableret i 1787
Jesper Wamsler

Jesper Wamsler (født i Roskilde 1976) er en dansk forfatter og dramatiker. Han har gået på Forfatterskolen 1997-1999 og i BTS' Dramatikervæksthus 1998-2000.

Udgivelser 
 Fugl Phønix fortæller, Munksgaaard/Rosinante, 1996 
 Stativ stakit kasket, Rosinante, 2001
 Zeppeliner, Gyldendal, 2007

Dramatikere fra Danmark
Dansksprogede forfattere fra Danmark
Havekål

Havekål (Brassica oleracea), også skrevet have-kål, er en toårig plante, som egentlig er knyttet til klippekyster ved Den Engelske Kanal. Den har været dyrket langt tilbage i tiden og kendes i dag næsten ikke i sin oprindelige form, men efterhånden kun i de mange fremavlede underarter og sorter.

Alle dele af planten indeholder flavonoider og svovlforbindelser, som giver den karakteristiske, svovlede lugt, når planten beskadiges. Bladene indeholder oplagret vand og stivelse, som bliver brugt i tørke og ved blomstringen.

Beskrivelse 
Havekål er en toårig plante, der første år danner en bladroset, og som næste år sætter et opret, blomstrende skud med talrige blomster. Bladene er lidt læderagtige og ofte overtrukket af et lyseblåt vokslag. Hos den vilde art er bladene ægformede med dybt indskårne lapper. Bladranden er uregelmæssigt tandet eller bugtet, og begge sider er hårløse. 

Blomstrer i maj-september med 4-tallige, lysegule blomster samlet i en endestillet top. Frugterne er smalle, stilkede skulper, som rummer mange olieholdige frø.

Rodnettet er dybtgående med en lodret pælerod og mange, kraftige siderødder.

Højde x bredde og årlig tilvækst: 1,75 x 0,35 cm (100 x 35 cm/år). Dette gælder den vilde art. De talrige, dyrkede former har ofte væsentlig anderledes vækstformer.

Hjemsted 
Havekål hører oprindeligt hjemme på klippekyster langs Vest- og Sydeuropa, hvor den foretrækker kalkklipper med rigeligt tangopskyl, og planten tåler et højt indhold af salt i jorden. Derimod bliver den let undertrykt på steder, hvor andre arter kan overskygge den. 

På strækningen mellem Polruan og Polperro i Cornwall, Storbritannien, består kysten af sedimenter (komprimeret ler og sandsten) med bånd af kalksten. På disse klipper vokser arten sammen med bl.a. Asplenium obovatum (en art af radeløv), Carex punctata (en art af star), Euphorbia portlandica (en art af vortemælk), italiensk arum, Lotus angustissimus, Lotus subbiflorus (arter af kællingetand), Polygonum maritimum (en art af pileurt), vedbendgyvelkvæler og ægte venushår

Sorter 
Den vilde art er fremavlet i en række dyrkede former:

Brassica napus var. napobrassica  – kålroe eller kålrabi (oprindelig opstået som en krydsning med majroe).
Brassica oleracea convar. acephala var. laciniata, synonym: Brassica oleracea var. sabellica – grønkål.
Brassica oleracea convar. acephala var. palmifolia – Palmekål, Sortkål.
Brassica oleracea convar. acephala var. sabellica – Toscansk Palmekål.
Brassica rapa subsp. pekinensis – kinakål.
Brassica oleracea var. botrytis – blomkål.
Brassica oleracea var. capitata – hvidkål og rødkål.
Brassica oleracea var. gemmifera – rosenkål.
Brassica oleracea varf. gongylodes – glaskål.
Brassica oleracea var. italica – broccoli.

Note

Eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet
Gram (Skanderborg)

Gram (oprindelig betydning "De grå huse") er en bydel tilhørende Stilling i Østjylland. Den var oprindelig en meget lille landsby beliggende 100 m.o.h. Landsbyen nævnes første gang i 1580. Gram hører til Stilling Sogn, men hørte indtil 1984 til Skanderup Sogn. Den oprindelige landsby Gram er nu sammenbygget med den oprindelige stationsby Stilling og en del af et samlet byområde. Begge ligger i Skanderborg Kommune i Region Midtjylland.

Eksterne henvisninger
 Stilling Gram Lokalhistorie

Stilling
Hallebygård

Hallebygård ved Tissø er dannet af Store Hallebygård og Lille Hallebygård i 1800 af G. F. Lerche til Lerchenborg Gods. Gården ligger i Buerup Sogn, Kalundborg Kommune.

Hallebygaard Gods er på 156 hektar

Ejere af Hallebygård 

 (1800-1804) Georg Flemming Lerche
 (1804-1836) Christian Cornelius Lerche
 (1836-1856) A. Lemvigh
 (1856-1862) P. Andersen
 (1862-1906) Georg Konstantin Thøgersen
 (1906-1911) Juliane Thøgersen (Enke)
 (1911-1914) Slægten Thøgersen
 (1914-1918) M. B. Buhl
 (1918-1920) Brdr. Jacobsen
 (1920-1926) D. Larsen
 (1926-1966) Jens Frielieb Smidth
 (1966-1998) Torben Philip Smidth
 (1998-2001) Torben Philip Smidth / Lars Smidth
 (2001-2011) Lars Smidth
 (2011-) Peter Vagn-Jensen

Kilder 

J. P. Trap: Danmark 5.udgave, Kraks Landbrug

Aase Thompson: Georg Konstantin Thøgersen: Et Tidsbillede fra 1800-Årene, Fantagraphics Books, 2004

Herregårde i Kalundborg Kommune
Herregårde i Holbæk Amt